ತಿನ್ನಲು ಬಂದ ಚಿರತೆಯನ್ನು ಹೆದರಿಸಿ ಓಡಿಸಿದ ನಾಯಿ: ವಿಡಿಯೋ

ಜೈಪುರ್: ತನ್ನನ್ನು ತಿನ್ನಲು ಬಂದ ಚಿರತೆಯ ದಾಳಿಯಿಂದ ತಪ್ಪಿಸಿಕೊಳ್ಳಲು ನಾಯಿಯೊಂದು ಅದನ್ನು ಬೆದರಿಸಿ ಓಡಿಸಿದ ವಿಡಿಯೋವೊಂದು ರಾಜಸ್ಥಾನದ ಝಲಾನಾ ಅರಣ್ಯದಲ್ಲಿ ಸಫಾರಿಗೆ ತೆರೆಳಿದ್ದ ಪ್ರವಾಸಿಗರ ಕ್ಯಾಮೆರಾದಲ್ಲಿ ಸೆರೆ ಹಿಡಿಯಲಾಗಿದೆ.

ಸಫಾರಿಗೆ ಹೋದ ಪ್ರವಾಸಿಗರ ತಂಡಕ್ಕೆ ಈ ಚಿರತೆ ಎದುರಾಗಿದೆ. ಪಾಂಥರ್ ಜೋಪಾ ಮತ್ತು ಕಾಳಿ ಮಾತಾ ದೇವಸ್ಥಾನ ಮಾರ್ಗದಲ್ಲಿ ಟ್ರ್ಯಾಕ್ ನಂಬರ್ 2ರಲ್ಲಿ ಚಿರತೆ ಪೋದೆಯಿಂದ ಹೊರಬಂದು ಪ್ರವಾಸಿಗರ ವಾಹನದ ಮುಂದೆ ಪ್ರತ್ಯಕ್ಷವಾಗಿದೆ. ಚಿರತೆಯನ್ನು ನೋಡುತ್ತಿದ್ದಂತೆ ಚಾಲಕ ತಮ್ಮ ವಾಹನವನ್ನು ನಿಲ್ಲಿಸಿದ್ದರು.

ಚಿರತೆಯನ್ನು ನೋಡುತ್ತಿದ್ದಂತೆ ನಾನು ವಾಹನವನ್ನು ನಿಲ್ಲಿಸಿದೆ. ಆ ಚಿರತೆಯನ್ನು ನೋಡಿ ಎಲ್ಲರು ಒಂದು ಕ್ಷಣ ಭಯಭೀತರಾಗಿದ್ದರು. ಆದರೆ ಈ ಭಯದ ನಡುವೆಯೂ ನಮಗೆ ಥ್ರಿಲ್ಲಿಂಗ್ ಹಾಗೂ ಅಡ್ವೆಂಚರ್ ದೃಶ್ಯ ನೋಡಲು ಸಿಗುತ್ತದೆ ಎಂದು ನಾವು ಅಂದುಕೊಂಡಿರಲಿಲ್ಲ. ನಾವು ವಾಹನ ನಿಲ್ಲಿಸಿದ್ದಾಗ ಅಲ್ಲಿ ನಾಯಿ ಇತ್ತು. ಚಿರತೆ ನೋಡಿ ನಾವು ಏನೂ ಶಬ್ಧ ಮಾಡಲಿಲ್ಲ. ಹಾಗಾಗಿ ನಾಯಿಗೆ ಅಲ್ಲಿ ಚಿರತೆ ಇದ್ದ ವಿಷಯ ಗೊತ್ತಾಗಲಿಲ್ಲ ಎಂದು ಟೂರಿಸ್ಟ್ ವಾಹನ ಚಾಲಕ ವೇದ್ ಪ್ರಕಾಶ್ ತಿಳಿಸಿದರು.

ನಮ್ಮ ವಾಹನದ 10 ಅಡಿ ದೂರದ ಪೊದೆಯಲ್ಲಿ ಚಿರತೆ ಅಡಗಿತ್ತು. ಈ ವೇಳೆ ನಮ್ಮ ವಾಹನದ ಮುಂದೆಯೇ ನಾಯಿ ಮಲಗಿತ್ತು. ಆ ಚಿರತೆ ನಾಯಿಯ ಮೇಲೆ ಎರಗಿತ್ತು. ಆ ಚಿರತೆಯನ್ನು ನೋಡಿ ನಾಯಿ ಕೂಡ ಒಂದು ಕ್ಷಣ ಹೆದರಿತ್ತು. ಆದರೆ ಅದು ಚಿರತೆಯನ್ನು ನೋಡಿ ಜೋರಾಗಿ ಬೊಗಳಲು ಶುರು ಮಾಡಿತ್ತು. ನಾಯಿಯನ್ನು ನೋಡುತ್ತಾ ಚಿರತೆ ಕೆಲ ಹೊತ್ತು ಅಲ್ಲಿಯೇ ನಿಂತಿತ್ತು. ಆದರೆ ನಾಯಿ ಬೊಗಳುವುದು ನಿಲ್ಲಿಸದಿದ್ದಾಗ ಚಿರತೆ ಮತ್ತೆ ಪೊದೆಯೊಳಗೆ ಹೋಯಿತು ಎಂದರು ವೇದ್ ಪ್ರಕಾಶ್ ಹೇಳಿದರು.

ನಾಯಿ ಆ ಚಿರತೆಯನ್ನು ಓಡಿಸಿದ್ದು ನೋಡಿ ಪ್ರವಾಸಿಗರು ಹಾಗೂ ಚಾಲಕ ಒಂದು ಕ್ಷಣ ದಂಗಾದರು. ಅಲ್ಲದೇ ಆ ನಾಯಿಯನ್ನು ಅಲ್ಲಿಯೇ ಬಿಟ್ಟರೆ ಅಪಾಯ ಎಂದು ತಮ್ಮ ಜೊತೆ ಅರಣ್ಯದಿಂದ ಹೊರಗೆ ಕರೆದುಕೊಂಡು ಬಂದಿದ್ದಾರೆ. ಸದ್ಯ ಆ ನಾಯಿ ಕಾಡಿನಲ್ಲಿರುವ ಕಾಳಿ ಮಂದಿರದಲ್ಲಿ ವಾಸವಿರುತ್ತಿತ್ತು ಎಂದು ಹೇಳಲಾಗಿದೆ.

ಪಬ್ಲಿಕ್ ಟಿವಿಯನ್ನು ಇನ್ ಸ್ಟಾಗ್ರಾಮ್ ನಲ್ಲಿ ಫಾಲೋ ಮಾಡಿ www.instagram.com/publictv

Watch: Stray dog scares away leopard in Rajasthan forest pic.twitter.com/8xuTFj7ZMp

— TOI Cities (@TOICitiesNews) September 5, 2018